“ #เด่นคุณ ” ปล่อยเพลงใหม่บอกรัก “ #ยิหวา ” สุดปลื้ม!! แฟนคลับตัวจริงเข้าฉากให้กำลังใจ
 
         ออกอากาศไปเพียงแค่ 2 ตอนแรกก็ทำเอาแฟนละครถูกอกถูกใจกับเพลงเพราะ ๆ จากเสียงร้องของ #เด่นคุณงามเนตร ในละคร “ #เพลงพยัคฆ์ ” ผลงานของผู้จัด จริยา แอนโฟเน แห่ง บริษัท เจ เจนเนอเรชั่นจำกัด กำกับโดย เกรย์ ชัยยุทธ ชูศักดิ์ไพบูลย์
            สำหรับอีพีสามก็มีเพลงใหม่มาให้ฟังกันอีกแล้ว โดยเป็นตอนที่เพลง(เด่นคุณ งามเนตร) แต่งเพลงใหม่ชื่อว่า “อยากฮักให้โดนโดน” เพื่อต้องการบอกรักแทนรัก( #ยิหวาปรียากานต์ ) เมื่อถึงวันปล่อยเอ็มวีเพลงใหม่ เพลงตื่นเต้นมาก เพราะมีแฟนคลับมาเชียร์กันที่ค่ายยอดชื่นอย่างล้นหลาม แถมยังหอบดอกไม้ หอบของขวัญมาให้มากมาย สร้างความประทับใจแก่เพลงและสมาชิกในวงอย่างมาก
            ฉากนี้ถ่ายทำกันที่ตึกแถวย่านตลาดบางบัวทอง สร้างให้เป็นบริษัทของค่ายยอดชื่น มีแฟนคลับมาเชียร์มากมาย โดยฉากนี้คนที่เข้าฉากเป็นแฟนคลับตัวจริงของหนุ่มเด่นคุณนั่นเอง อีกทั้งยังนำรถฟู้ดทรัคที่มีน้ำและอาหารมาแจกให้กินจริง ๆ รวมถึงดอกไม้ ของขวัญต่าง ๆ ด้วย เมื่อถึงเวลาถ่ายทำจริง ผู้กำกับได้บอกคิวเล็กน้อย เหล่าแฟน ๆ ก็สามารถแสดงได้เลย การเข้าฉากกับเด่นคุณก็สนุกสนาน ได้ถ่ายรูปกับศิลปินคนโปรดอย่างใกล้ชิดเหมือนเป็นแฟนคลับของเพลงในเรื่อง ขณะที่ตัวเด่นคุณเองก็มีความสุขที่ได้เจอแฟนคลับตัวจริงที่มาให้กำลังใจกันมากมาย ทำให้การถ่ายทำฉากนี้ผ่านไปได้ด้วยดี แฮปปี้ทุกฝ่ายเลยทีเดียว
            ติดตามชมฉากน่ารักระหว่างหนุ่มเด่นคุณกับแฟนคลับกันได้ ในละคร “เพลงพยัคฆ์” ออกอากาศวันพุธที่ 22 มกราคมนี้ เวลา 19.00 น. ทางช่อง 3 ห้ามพลาด “ดูทีวีกด 33 ดูมือถือกด 3Plus”

อ่านเพิ่มเติมได้ที่ 🔗 :
#เด่นคุณ #ยิหวา #เด่นคุณงามเนตร #เพลงพยัคฆ์